PATVIRTINTA

Šiaulių rajono savivaldybės tarybos

2019 m. liepos 2 d. sprendimu Nr. T-247

(Šiaulių rajono savivaldybės tarybos

2022 m. rugsėjo 6 d. sprendimo Nr. T-319

redakcija)

**Mokinių priėmimo į ŠIAULIŲ RAJONO SAVIVALDYBĖS NEFORMALIOJO VAIKŲ ŠVIETIMO IR FORMALŲJĮ ŠVIETIMĄ PAPILDANČIO UGDYMO MOKYKLAS tvarkOS APRAŠAS**

**I SKYRIUS**

**BENDROSIOS NUOSTATOS**

1. Mokinių priėmimo į Šiaulių rajono savivaldybės neformaliojo vaikų švietimo ir formalųjį švietimą papildančio ugdymo mokyklas tvarkos aprašas (toliau – Aprašas) reglamentuoja neformaliojo švietimo ir formalųjį švietimą papildančias programas ir mokymosi trukmę, mokinių priėmimą į Šiaulių rajono savivaldybės neformaliojo vaikų švietimo ir formalųjį švietimą papildančio ugdymo mokyklas (toliau – Mokykla) mokytis pagal neformaliojo švietimo ir formalųjį švietimą papildančias programas.

2. Į Mokyklas priimami Šiaulių rajono savivaldybės teritorijoje gyvenantys arba šioje teritorijoje esančiose bendrojo ugdymo mokyklose ir kitose švietimo įstaigose besimokantys mokiniai.

3. Mokyklos dirba pagal ugdymo planus ir teisės aktų nustatyta tvarka patvirtintas neformaliojo švietimo ir / ar formalųjį švietimą papildančias programas.

**II SKYRIUS**

**PROGRAMOS IR MOKYMOSI TRUKMĖ**

4. Šiaulių r. Kuršėnų meno mokykla (toliau – Meno mokykla) priima mokinius į:

4.1. neformaliojo ankstyvojo muzikinio ugdymo vienerių metų trukmės programą;

4.2. fortepijono, smuiko, violončelės, akordeono, fleitos, klarneto, saksofono, trimito, birbynės, lamzdelio, kanklių, gitaros, bosinės gitaros, mušamųjų, skrabalų, eufonijos, dainavimo specialybių muzikinio ugdymo programas, kurių mokymosi trukmė priklauso nuo pasirenkamos programos:

4.2.1. pradinio muzikinio formalųjį švietimą papildančio ugdymo – 4 metai;

4.2.2. pagrindinio muzikinio formalųjį švietimą papildančio ugdymo – 4 metai;

4.2.3. neformaliojo išplėstinio muzikinio ugdymo – 2 metai;

4.2.4. neformaliojo muzikos mėgėjų ugdymo – 4 metai;

4.2.5. neformaliojo (suaugusiųjų) muzikinio ugdymo – 4 metai.

4.3. dailės ugdymo programas, kurių mokymosi trukmė priklauso nuo pasirenkamos programos:

4.3.1. pradinio dailės formalųjį švietimą papildančio ugdymo – 3 metai;

4.3.2. pagrindinio dailės formalųjį švietimą papildančio ugdymo – 4 metai;

4.3.3. neformaliojo išplėstinio dailės ugdymo – 2 metai;

4.3.4. neformaliojo (suaugusiųjų) dailės ugdymo – 4 metai;

4.4. teatrinio ugdymo programas:

4.4.1. pradinio teatrinio formalųjį švietimą papildančio ugdymo – 2 metai;

4.4.2. pagrindinio teatrinio formalųjį švietimą papildančio ugdymo – 4 metai.

5. Šiaulių r. Kuršėnų sporto mokykla (toliau – Sporto mokykla) priima mokinius į šias sporto šakas: dziudo, futbolo, graikų ir romėnų imtynių, kiokušin karatė, krepšinio, lengvosios atletikos, tinklinio, kurių mokymosi trukmė priklauso nuo mokinio gebėjimų ir pasirenkamos formalųjį švietimą papildančio ugdymo programos:

5.1. pradinio rengimo (1–2 metai);

5.2. meistriškumo ugdymo (1–4 metai);

5.3. meistriškumo tobulinimo (1–3 metai).

6. Šiaulių r. Kuršėnų kūrybos namai (toliau – Kūrybos namai) priima mokinius į šias neformaliojo vaikų švietimo programas, kurių trukmė priklausomai nuo mokinio gebėjimų ir poreikių yra 1–3 metai:

6.1. kūrybinės raiškos studijos;

6.2. pradinio modeliavimo;

6.3. keramikos;

6.4. pynimo;

6.5. siuvimo;

6.6. jaunųjų gamtininkų;

6.7. dailiųjų amatų;

6.8. kraštotyros–etnokultūros;

6.9 robotikos.

**III SKYRIUS**

 **MOKINIŲ PRIĖMIMAS į MOKYKLAS**

7. Į Meno mokyklos neformaliojo ankstyvojo muzikinio ugdymo programą priimami 6–7 metų vaikai, pradinio formalųjį švietimą papildančio teatrinio, muzikinio ir dailės ugdymo programas – 8–10 metų vaikai. Į Sporto mokyklos formalųjį švietimą papildančio pradinio rengimo programas ir į Kūrybos namų neformaliojo vaikų švietimo programas priimami vaikai nuo 7 metų.

8. Mokiniai į Meno ir Sporto mokyklas, Kūrybos namus priimami atsižvelgiant į vaikų skaičių mokymo grupėse, tėvų ir vaikų pageidavimus, vaiko gebėjimus, amžių ir interesus, Mokyklos finansines galimybes bei atitinkamai pagal muzikinių, meninių ir sportinių gebėjimų patikrinimo (toliau – gebėjimų patikrinimas) rezultatus ar įgytą mokinio sportinę kvalifikacinę kategoriją.

9.Neformaliojo vaikų švietimo ir formalųjį švietimą papildančio ugdymo grupės (klasės, būreliai) sudaromos:

9.1. Meno mokykloje esant 8–15 mokinių. Vidutinis mokinių skaičius Meno mokykloje veikiančiose grupėse – 10.

9.2. Kūrybos namuose esant ne mažiau 12 mokinių.

9.3. Sporto mokykloje atsižvelgiant į Sportinio ugdymo organizavimo rekomendacijas, patvirtintas Lietuvos Respublikos švietimo, mokslo ir sporto ministro 2019 m. rugsėjo 4 d. įsakymu Nr. V-976 „Dėl Sportinio ugdymo organizavimo rekomendacijų tvirtinimo“.

10. Grupė (klasė, būrelis) iškomplektuojama, kai mokinių skaičius spalio 1 d. yra mažesnis, nei nustatytas 9 punkte, pasiūlant mokiniams ugdytis kitoje grupėje (klasėje, būrelyje) ar pasirinkti kitą ugdymo kryptį ir amžių atitinkančią programą.

11. Gebėjimų patikrinimas organizuojamas nuo gegužės mėn. pirmosios savaitės iki birželio 23 d., o prieš gebėjimų patikrinimą, pagal poreikį, Mokyklos organizuoja konsultacijas, atvirų durų dienas.

12. Mokinių, pageidaujančių mokytis Meno ir Sporto mokyklose, muzikiniai, meniniai ar sportiniai gebėjimai vertinami pagal kriterijus:

12.1. muzikinių gebėjimų vertinimo kriterijai:

12.1.1. muzikinė klausa;

12.1.2. ritmo pojūtis;

12.2. dailės meninių gebėjimų vertinimo kriterijai:

12.2.1. piešimas;

12.2.2. spalvinė raiška;

12.2.3. kompozicija.

12.3. teatrinių gebėjimų vertinimo kriterijai:

12.3.1. gebėjimas suvokti visuminę ir estetinę komunikaciją (kalba, judesiu, garsu ir vaizdu);

12.3.2. emocijų, dėmesio valdymas;

12.3.3. vaidybinė raiška;

12.3.4. organiškumas;

12.4. sportiniai gebėjimai vertinami teisės aktų nustatyta tvarka.

13. Prašymai mokytis Meno ir Sporto mokyklose (1 ir 2 priedai) priimami atitinkamai po gebėjimų patikrinimo.

14. Gebėjimų patikrinimą vykdo Meno ar Sporto mokyklos direktoriaus sudaryta komisija. Meninių ir sporto gebėjimų vertinimo rezultatai protokoluojami.

16. Jei pageidaujančių mokytis Meno mokykloje yra daugiau negu galima priimti, pirmumo teisę turi:

16.1. mokiniai, pageidaujantys mokytis pagal pradinio formalųjį švietimą papildančio ugdymo programą ir gebėjimų patikrinimo metu gavę aukštesnį įvertinimą;

16.2. mokiniai, pageidaujantys mokytis pagal neformaliojo išplėstinio muzikinio ugdymo programą.

17. Papildomas mokinių priėmimas mokytis Meno ir Sporto mokyklose gali būti vykdomas iki rugsėjo 30 d. Esant laisvų vietų, atvykusieji iš kitų muzikos, meno, sporto mokyklų ir kiti mokiniai gali būti priimami visus mokslo metus.

18. Į Mokyklas mokiniai priimami pateikę:

18.1. nustatytos formos tėvų (globėjų, rūpintojų) prašymą;

18.2. vaiko asmens dokumento kopiją (Meno, Sporto mokykloms);

18.3. vaiko sveikatos pažymėjimą, Lietuvos Respublikos sveikatos apsaugos ministro nustatyta tvarka, kad mokinys gali lankyti Sporto mokyklą;

18.4. esant sveikatos sutrikimams, tėvai (globėjai, rūpintojai) privalo informuoti pasirinktos programos vadovą ir pateikti vaiko sveikatos pažymėjimą Lietuvos Respublikos sveikatos apsaugos ministro nustatyta tvarka (Meno mokyklai, Kūrybos namams);

18.5. pažymą apie mokymosi pasiekimus, jei mokinys atvyko iš kitos muzikos, meno, sporto mokyklos.

19. Visi prašymai dėl priėmimo į Mokyklas registruojami Mokyklų nustatyta tvarka.

20. Mokinių priėmimas į Mokyklą įforminamas direktoriaus įsakymu.

21. Su priimtų į Mokyklą mokinių tėvais (globėjais, rūpintojais) iki pirmosios mokinio (-ių) mokymosi (ugdymo) dienos, pasirašoma ugdymo sutartis, kuri registruojama Mokymo sutarčių registre.

22. Už Mokymo sutarčių registro tvarkymą ir pildymą atsako direktorius ar jo paskirtas atsakingas asmuo.

**IV SKYRIUS**

 **BAIGIAMOSIOS NUOSTATOS**

23. Už Aprašo įgyvendinimą atsako Mokyklos direktorius.

24. Asmenys, susiję su asmens duomenų tvarkymu Mokykloje, atsako už jų apsaugą Lietuvos Respublikos įstatymų ir kitų teisės aktų nustatyta tvarka.

25. Aprašo įgyvendinimo kontrolę vykdo Šiaulių rajono savivaldybės administracijos Švietimo ir sporto skyrius.

26. Aprašas gali būti keičiamas ar papildomas Šiaulių rajono savivaldybės tarybos nario (-ių) ar Šiaulių rajono savivaldybės administracijos Švietimo ir sporto skyriaus iniciatyva.

27. Aprašo pakeitimus ar naują redakciją tvirtina Šiaulių rajono savivaldybės taryba.

\_\_\_\_\_\_\_\_\_\_\_\_\_\_\_\_\_\_\_\_\_

Mokinių priėmimo į Šiaulių rajono savivaldybės

neformaliojo vaikų švietimo ir formalųjį švietimą papildančio ugdymo mokyklas tvarkos aprašo

1 priedas

**(Prašymo formos pavyzdys)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vieno iš tėvų (globėjų, rūpintojų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamosios vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (telefonas, elektroninis paštas)

Šiaulių r. Kuršėnų meno mokyklos

direktoriui

**PRAŠYMAS**

20\_\_\_m.\_\_\_\_\_\_\_\_\_\_\_\_\_ \_\_\_ d.

Kuršėnai

Prašau priimti mano sūnų (dukterį) /globotinį (-ę)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (vaiko vardas, pavardė)

gimusį (-ią) \_\_\_\_\_\_\_\_\_\_\_\_\_\_\_\_\_\_\_\_\_, į Kuršėnų meno mokyklos \_\_\_\_\_\_\_\_\_\_\_\_\_\_\_\_\_\_\_\_\_\_

 (data) (pradinio, pagrindinio, neformaliojo ir t. t.)

programos\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ specialybės \_\_\_\_\_\_\_\_klasę nuo 20 m. d.

Mokinys (-ė) mokosi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mokyklos (gimnazijos) \_\_\_\_\_\_\_\_\_\_\_\_\_klasėje.

1. Ar šeima turi mokesčio lengvatą už vaiko išlaikymą? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Su Mokinių priėmimo į Šiaulių rajono neformaliojo vaikų švietimo ir formalųjį švietimą papildančio ugdymo mokyklas tvarkos aprašu susipažinau:

 (parašas)

3. Su Šiaulių rajono savivaldybės tarybos sprendimu „Dėl mokesčio už Šiaulių rajono savivaldybės formalųjį švietimą papildančio ugdymo ir neformaliojo švietimo mokyklose teikiamų ugdymo paslaugų dydžio nustatymo“ susipažinau: \_\_\_\_\_\_\_\_\_\_\_\_\_\_\_

 (parašas)

PRIDEDAMA: □ vaiko asmens dokumento kopija;

 □ kita ...........................................................................

 (*įrašyti*)

 \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vieno iš tėvų (globėjų, rūpintojų) vardas, pavardė)

Mokinių priėmimo į Šiaulių rajono savivaldybės

neformaliojo vaikų švietimo ir formalųjį švietimą papildančio ugdymo mokyklas tvarkos aprašo

2 priedas

**(Prašymo formos pavyzdys)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vieno iš tėvų (globėjų, rūpintojų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamosios vietos adresas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (telefonas, elektroninis paštas)

Šiaulių r. Kuršėnų sporto mokyklos

direktoriui

**PRAŠYMAS**

20\_\_\_m.\_\_\_\_\_\_\_\_\_\_\_\_\_ \_\_\_ d.

Kuršėnai

Prašau priimti mano sūnų (dukterį) /globotinį (-ę)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (vaiko vardas, pavardė)

gimusį (-ią) \_\_\_\_\_\_\_\_\_\_\_\_\_\_\_\_\_\_\_\_\_, į Kuršėnų sporto mokyklos\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data) (pradinio, meistriškumo, meistriškumo tobulinimo)

programos \_\_\_\_\_\_\_\_\_\_\_\_\_\_\_\_\_\_\_\_sporto šaką nuo 20 m. d.

Mokinys (-ė) mokosi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mokyklos (gimnazijos) \_\_\_\_\_\_\_\_\_\_\_\_\_klasėje.

1. Ar šeima turi mokesčio lengvatą už vaiko išlaikymą? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Neprieštarauju, kad mano sūnus (dukra) / globotinis (-ė) dalyvautų sporto varžybose.

 (parašas)

3. Su Mokinių priėmimo į Šiaulių rajono neformaliojo vaikų švietimo ir formalųjį švietimą papildančio ugdymo mokyklas tvarkos aprašu susipažinau:

(parašas)

4. Su Šiaulių rajono savivaldybės tarybos sprendimu „Dėl mokesčio už Šiaulių rajono savivaldybės formalųjį švietimą papildančio ugdymo ir neformaliojo švietimo mokyklose teikiamų ugdymo paslaugų dydžio nustatymo“ susipažinau: \_\_\_\_\_\_\_\_\_\_\_\_\_\_\_ (parašas)

PRIDEDAMA: □ vaiko asmens dokumento kopija;

 □ vaiko sveikatos pažymėjimas;

□ kita ...........................................................................

 (įrašyti)

 (parašas) (vieno iš tėvų (globėjų, rūpintojų) vardas, pavardė)

Mokinių priėmimo į Šiaulių rajono savivaldybės

neformaliojo vaikų švietimo ir formalųjį švietimą papildančio ugdymo mokyklas tvarkos aprašo

3 priedas

**(Prašymo formos pavyzdys)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vieno iš tėvų (globėjo, rūpintojo) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamosios vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (telefonas, elektroninis paštas)

Šiaulių r. Kuršėnų kūrybos namų

direktoriui

**PRAŠYMAS**

20\_\_\_m.\_\_\_\_\_\_\_\_\_\_\_\_\_ \_\_\_ d.

Kuršėnai

Prašau priimti mano sūnų (dukterį) /globotinį (-ę)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (vaiko vardas, pavardė)

gimusį (-ią)\_\_\_\_\_\_\_\_\_\_\_\_\_\_\_\_\_\_\_, į Kuršėnų kūrybos namų būrelį (-ius)

 (data)

 nuo 20 m. d.

Mokinys (-ė) mokosi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mokyklos (gimnazijos) \_\_\_\_\_\_\_\_\_\_\_\_\_klasėje.

1. Ar šeima turi mokesčio lengvatą už vaiko išlaikymą? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Su Mokinių priėmimo į Šiaulių rajono neformaliojo vaikų švietimo ir formalųjį švietimą papildančio ugdymo mokyklas tvarkos aprašu susipažinau:

 (parašas)

3. Su Šiaulių rajono savivaldybės tarybos sprendimu „Dėl mokesčio už Šiaulių rajono savivaldybės formalųjį švietimą papildančio ugdymo ir neformaliojo švietimo mokyklose teikiamų ugdymo paslaugų dydžio nustatymo“ susipažinau: \_\_\_\_\_\_\_\_\_\_\_\_\_\_\_ (parašas)

 (parašas) (vieno iš tėvų (globėjų, rūpintojų) vardas, pavardė)